स्वदेशमा भटमास खेती व्यापक मात्रामा नभएको मात्रै होइन, सीमित परिमाणमा उत्पादित भटमासबाट पिना (सोया केक) बनाउने प्रविधिसमेत नेपालमा नभएको मिसन मेज रणनीति, २०६८ मा उल्लेख छ । यसैकारण दाना उद्यमी कुखुराको दानामा अत्यावश्यक प्रोटिनको प्रमुख स्रोत सोया केकमा समेत भारतकै भर पर्दै आएका छन् । दुई वर्षअघि चीनबाट ल्याउँदाको सास्ती र मूल्यलाई विचार गर्दै उनीहरु भारतमा भर परेका हुन् ।
